Kivitelezési szerződés

(tervezet)

amely létrejött egyrészről **Környe Község Önkormányzata** (székhely: 2851 Környe, Alkotmány u. 2., adószám: 15729961-2-11, bankszámlaszám: 63300013-11110017, KSH számjel: 15729961-8411-321-11 NÜJ: 538417125, képviseli: Beke László polgármester, címe: 2851 Környe, Alkotmány u. 2.; elérhetősége: 30/7681624), mint megrendelő (a továbbiakban: **Megrendelő**),

másrészről a …………………… (székhely: ……………………, Cg. ……………………, adószám: ……………………, bankszámla száma: ……………………, kivitelezők nyilvántartása szerinti nyilvántartási száma: ……………………, NÜJ: …………………….., képviseli: ……………………, címe: ……………; elérhetősége: ……………), mint kivitelező (a továbbiakban: **Kivitelező**) között

a mai napon az alábbi feltételek szerint.

**I.**

**Előzmények**

**1.** Megrendelő, mint ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) Harmadik Része szerinti hirdetmény közzététele nélküli tárgyalásos közbeszerzési eljárást (a továbbiakban: közbeszerzési eljárás) folytatott le a Kbt. 115. § (1) és (5)-(7) bekezdéseire figyelemmel. Megrendelő az eljárást megindító ajánlattételi felhívást 2018. ………….. …-én küldte meg az ajánlattételre felkért gazdasági szereplőknek. Megrendelő a közbeszerzési eljárás tárgyát az alábbiak szerint határozta meg.

A közbeszerzés tárgya:

*„A környei Április utca korszerűsítése 686 m hosszban, valamint a csapadékvíz elvezetésére zárt rendszer építése a közbeszerzési dokumentumban meghatározottak szerint.”*

**2.** Megrendelő a közbeszerzési eljárásában benyújtott ajánlatokat megvizsgálta, egymással összevetette, és az eljárást lezáró döntéséről az írásbeli összegezés megküldésével 2018. ................. napján tájékoztatta az ajánlattevőket. Megrendelő közbeszerzési eljárásban hozott döntése szerint a nyertes ajánlattevő Kivitelező lett.

**3.** Ilyen előzmények után a felek az alábbiak szerint állapodnak meg.

**II.**

# A szerződés tárgya

1. Megrendelő megrendeli, Kivitelező pedig elvállalja a környei Április utca korszerűsítése, valamint a csapadékvíz elvezetésére zárt rendszer építése keretében felmerülő építési-kivitelezési munkák megvalósítását, valamint megvalósulási terv készítését az ajánlattételi felhívás, a közbeszerzési eljárás során az ajánlattevők rendelkezésére bocsátott, és a jelen szerződés részét képező közbeszerzési dokumentumok (a továbbiakban: dokumentáció) – amelynek részét képezi az árazatlan költségvetési kiírás is – valamint a közbeszerzési eljárással kapcsolatos egyéb okiratok, továbbá a jelen szerződéshez kapcsolódó mellékletek tartalma szerint. Kivitelező kötelezettséget vállal arra, hogy Megrendelő számára a jelen szerződésben meghatározott munkákat – a rendeltetésszerű használatra alkalmas állapot biztosításával, a vonatkozó műszaki előírásoknak megfelelő minőségben – kivitelezői (vállalkozói) felelősség mellett elvégzi.
2. Kivitelező a jelen szerződés szerinti kivitelezési tevékenységét a kijelölt munkaterületen (*Környe 322/1. hrsz.-ú és Környe 0105 hrsz-ú területek*) (a továbbiakban: munkaterület) köteles kifejteni, amely munkaterületet a jelen szerződés aláírásakor megismert, azon a Megrendelővel közös bejárást tartottak.
3. Kivitelező feladata továbbá minden egyéb műszaki feladat megvalósításához szükséges munka elvégzése és költségeinek viselése, különös tekintettel azon mellékmunkákra és ráfordításokra, amelyek a vonatkozó szabványok és a szakmai gyakorlat szerint a munka elvégzéséhez tartoznak.
4. A kiviteli munkák végzéséhez szükséges – a Megrendelő által nem biztosított – engedélyek (pl. közterület-foglalási, munkakezdési, ideiglenes energia ellátás, közmű engedélyek, stb.) beszerzése, valamint a hatósági átadások lebonyolítása Kivitelező feladata, amelynek költségét viseli.
5. Kivitelező kijelenti, illetve kötelezettséget vállal arra, hogy
   * a jelen szerződést, annak mellékleteivel és a kapcsolódó iratokkal együtt teljes körűen megvizsgálta, hiánytalanul elolvasta és megértette, azt korlátozás nélkül jelen szerződés aláírásával jogilag kötelezőnek ismeri el;
   * az építési-kivitelezési munkák megvalósításához kapcsolódó – Megrendelő által rendelkezésre bocsátott – engedélyeket megismerte, ezeket a teljesítés tekintetében megfelelőnek találta;
   * a tervdokumentációt megismerte és azt a jelen szerződés szerinti munka elvégzéséhez megfelelőnek találta;
   * a dokumentáció és egyéb okiratok szövegét megértette, azokat nem tartja értelmetlennek vagy kétértelműnek;
   * az esetleges felvilágosítás kéréseknél kielégítő, elégséges magyarázatot kapott;
   * a kiviteli tervdokumentációt, azok esetleges módosításait megismerte és azt – a 191/2009. (IX. 15.) Korm. rendelet 3. § (1) bekezdésének és a Ptk. 6:252. §-ának (3) bekezdése szerinti kivitelezői felelősségére is figyelemmel – az építési-kivitelezési munkák elvégzéséhez megfelelőnek találta;
   * a szerződés tárgyát jelen szerződés alapelveinek és rendelkezéseinek megfelelően és az abban szabályozottak szerint, a vonatkozó magyar előírásokat betartva, a vonatkozó műszaki előírásoknak megfelelő minőségben és a vonatkozó műszaki előírásoknak megfelelő minőségű anyagok felhasználásával a szerződés szerinti határidőben, utólagos fizetés mellett, saját költségén hiba- és hiánymentesen elkészíti;
   * Megrendelő a munka megkezdéséhez szükséges nyilatkozatokat rendelkezésre bocsátotta;
   * lebonyolítja az esetleges hatósági és közműszolgáltatói átadásokat és beszerzi a szükséges hozzájárulásokat és engedélyeket, azzal, hogy a közlekedési létesítményre vonatkozó forgalomba helyezési eljárás lebonyolítása Megrendelő feladata.

**III.**

# Teljesítési határidő

1. Felek megállapodnak abban, hogy a Kivitelező által a jelen szerződésben vállalt építési-kivitelezési munkák és a megvalósulási terv elkészítésének **maradéktalan, valamennyi feladatra kiterjedő teljesítésének határideje (végteljesítési határidő)** a szerződéskötéstől számított 210 nap.
2. A felek megállapodnak abban, hogy amennyiben az szükséges és nem ütközik a Kbt.-nek a szerződésmódosításra vonatkozó rendelkezéseibe, közös megegyezéssel a végteljesítési határidőt megváltoztathatják.

**IV.**

**A felek jogai és kötelezettségei**

1. Szerződő felek megállapodnak abban, hogy a jelen szerződésben foglaltak maradéktalan megvalósítása érdekében folyamatosan együttműködnek, és időben tájékoztatják egymást nem csupán a szerződéses kötelezettségek teljesítéséről, de minden olyan körülményről (tény, adat, kérdés), amely a szerződés teljesítésére kihatással lehet. Megrendelő jogosult képviselője, vagy kijelölt szakembere útján Kivitelező tevékenységét ellenőrizni, de az ellenőrzés a Kivitelező szerződésszerű teljesítését nem hátráltathatja.

Fentieknek megfelelően a felek képviselőik útján a későbbiekben meghatározott időpontokban, egymással személyesen egyeztetnek.

1. Kivitelező jelen szerződés, annak mellékletei, illetve Megrendelő és Megrendelő képviselőjének utasításai szerint köteles eljárni.Megrendelő a műszaki ellenőr személyét a szerződés megkötésekor köteles Kivitelező tudomására hozni. A műszaki ellenőr személyének megváltozásáról Megrendelő haladéktalanul tájékoztatja Kivitelezőt. Ha Megrendelő célszerűtlen vagy szakszerűtlen utasítást ad, erre Kivitelező köteles őt figyelmeztetni. A figyelmeztetés elmulasztásából eredő kárért Kivitelező felelős. Ha azonban Megrendelő a figyelmeztetés ellenére utasítását fenntartja, Kivitelező a Megrendelő utasítása szerint, Megrendelő kockázatára köteles a munkát elvégezni. A Kivitelező köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát.
2. Megrendelő köteles a munkaterületet a munka megkezdéséhez szükséges állapotban a szerződéskötést követő 3 munkanapon belül átadni. A munkaterület átadását a felek közösen aláírt jegyzőkönyvben rögzítik.

Kivitelező köteles a munkaterületet a műszaki átadás-átvétel befejezésének időpontjáig őrizni, beleértve a beépített és a beépítésre váró, vagy a beépítésre nem kerülő anyagokat, szerkezeteket, berendezéseket, gépeket stb. is. Kivitelező a megfelelő baleset- és tűzvédelemről a vonatkozó előírásoknak megfelelően köteles gondoskodni. A felvonulás, valamint a közmű-, és energiahasználat költségei Kivitelezőt terhelik. Kivitelezőt a munkaterület átadás-átvételének napjától a munkaterület Megrendelőnek történő visszaadásáig teljes körű kárveszély terheli.

1. Kivitelező köteles a munkavégzést úgy megszervezni, hogy biztosítsa a munka biztonságos, szakszerű, gazdaságos és gyors befejezését. Ennek megfelelően Kivitelező köteles a Megrendelőt minden olyan körülményről haladéktalanul értesíteni, amely a teljesítés eredményességét vagy határidőben történő elvégzését veszélyezteti vagy gátolja. Az értesítés elmulasztásából eredő kárért Kivitelező felelősséggel tartozik.

Kivitelező köteles a szerződés teljesítésébe bevonni az ajánlatában a 4. értékelési részszempont tekintetében megjelölt építésvezetőt. Ennek elmaradása súlyos szerződésszegésnek minősül.

**15. Minőségbiztosítás, minőségellenőrzés**

**15.1** Kivitelező a műszaki előírásokban, illetve ahol a vonatkozó szabványok előírásai a mértékadóak, az azokban meghatározott legmagasabb minőségi szinthez tartozó teljesítést vállal.

**15.2** Kivitelező köteles az eseti technológiai utasításokat és minősítési terveket legkésőbb az adott munka megkezdése előtt 10 nappal Megrendelővel felülvizsgáltatni és elfogadtatni.

**15.3** Kivitelező által az építési célra felhasznált anyagoknak, építő és szerelőipari termékeknek, szerkezeteknek és az alkalmazott technológiának meg kell felelniük a vonatkozó közösségi vagy nemzeti, ágazati szabványoknak, műszaki irányelveknek, műszaki előírásoknak, gyártói műszaki feltételeknek, tervező által előirányzott paramétereknek.

**15.4** Szerződő felek megállapodnak, hogy az egyes munkarészek esetlegesen szükséges eltakarása csak Megrendelő vagy Megrendelő képviselőjének engedélyével történhet, amelyhez Kivitelezőnek a munkarészek minőségét tanúsítania kell. Kivitelező köteles az esetlegesen eltakarásra kerülő munkák és a kritikus munkarészek esetén még az eltakarást, illetve beépítést megelőzően a műszaki ellenőrzés lehetőségét biztosítani, így Kivitelező köteles az egyes munkarészek esetleges eltakarása előtt Megrendelőt vagy a műszaki ellenőrét írásban értesíteni. Az írásbeli értesítés elmaradása esetén Megrendelő által esetlegesen kért feltárásokat, illetve helyreállítási munkákat Kivitelező köteles saját költségén, az eredeti kivitelezési ütemezést tartva elvégezni. Kivitelező írásbeli értesítését követően, Megrendelő vagy képviselője köteles 48 órán belül megtekinteni az esetlegesen eltakarandó, vagy kritikus munkarészt.

**15.5** Kivitelező a jelen szerződés szerinti teljesítésének bejelentésekor Megfelelőségi Nyilatkozatot tesz arról, hogy teljesítése a jelen szerződés 15.1 pontban foglalt kötelezettségének megfelel.

**15.6**  Kivitelező kötelezettséget vállal arra, hogy a minőségbiztosítás ügyét kiemelten kezeli. Az alvállalkozókkal kötendő szerződésekben hasonló értelmű feltételeket szab, és intézkedésével általában a megrendelői bizalom erősítésére és a nem megfelelőség kockázatának csökkentésére törekszik.

**15.7** Kivitelező a munkavégzés során köteles a meglévő szerkezetek, építmények, illetve műtárgyak állagmegóvásáról gondoskodni. A rongálásokból eredő hibák kijavítása Kivitelező feladata, amelyeket saját költségén köteles végrehajtani.

**15.8** Kivitelező a minőségbiztosítás keretében köteles műszaki leltárt készíteni.

**16.** Kivitelező a munka megkezdésekor a vonatkozó előírásoknak [különösen a 191/2009. (IX.15.) Kormányrendeletnek] megfelelően – szükség esetén elektronikus – építési naplót nyit, s azt folyamatosan vezeti.

1. Kivitelező felelős műszaki vezetője és adatai:

Név: ................................

......................

Telefonszám: ...........................

Jogosultsági kam. sz.: ..............................

**18.** Megrendelő által a kapcsolattartásra kijelölt személy: .........................

Megrendelő műszaki ellenőre, kamarai jogosultsági száma:

.........................................

Jogosultsági kam. sz.: ..............................

Kivitelező által a kapcsolattartásra kijelölt személy/szervezet:

Kivitelező részéről .................................

Telefonszám: .............................

**19.** Az építési naplóba történő bejegyzésre Kivitelező képviseletében a szerződés 17. pontjában megjelölt felelős műszaki vezető, Megrendelő képviseletében az előző, 18. pontban megjelölt műszaki ellenőr, valamint a 191/2009. (IX.15.) Kormányrendeletben meghatározott személyek jogosultak, amely bejegyzés azonban nem eredményezheti a jelen szerződés módosítását, kivéve, ha ezt a jelen szerződés – a Kbt. rendelkezéseinek megfelelően – megengedi. Felek a munkavégzéssel kapcsolatos minden lényeges körülményt, észrevételt, adatot és utasítást rögzítenek az építési naplóban.

1. Megrendelő, illetőleg az általa kijelölt személy vagy szervezet a Kivitelező, annak alvállalkozói, illetőleg a teljesítésbe bevont egyéb közreműködők tevékenységét és munkavégzését mindenféle korlátozás nélkül, bármikor jogosult ellenőrizni. Az ellenőrzés azonban a szükséges mértéken felül nem zavarhatja Kivitelező munkavégzését. Az ellenőrzéskor feltárt hiányosságokról az ellenőrzést végző levélben tájékoztatja Kivitelezőt, szükség esetén tartalmát az építési naplóban is rögzíti.

A tervtől eltérő munkavégzés, vagy jelentős minőségi kifogás esetén a Megrendelő képviselője vagy a műszaki ellenőr a munkát leállíthatja, amelyet levélben a Kivitelező tudomására hoz és ezt az építési naplóban is rögzíti.

1. Kivitelezési tevékenységet Kivitelező, vagy a szerződés teljesítésébe bevont közreműködő (alvállalkozó) kizárólag akkor végezhet, ha szerepel a vállalkozó kivitelezők nyilvántartásában.

**22. Alvállalkozók**

**22.1** Kivitelező a jelen szerződésből eredő kötelezettségeinek harmadik személyre történő átruházására nem jogosult. A jelen szerződést Kivitelezőnek kell teljesítenie. A Kivitelező személye kizárólag a Kbt. 139. §-ában foglaltak szerint változhat meg. Megrendelő ugyanakkor a Kbt. 138. §-ának (3) bekezdése alapján nem korlátozhatja Kivitelező jogosultságát alvállalkozó bevonására. Kivitelező ugyanakkor legkésőbb a szerződés megkötésének időpontjában, majd – a később bevont alvállalkozók tekintetében – a szerződés teljesítésének időtartama alatt előzetesen köteles Megrendelőnek valamennyi olyan alvállalkozót bejelenteni, amely részt vesz a szerződés teljesítésében, és – ha a közbeszerzési eljárásban az adott alvállalkozót még nem nevezte meg – a bejelentéssel együtt nyilatkozni arról is (vagy csatolni az érintett alvállalkozó nyilatkozatát arról), hogy az igénybe venni kívánt alvállalkozó nem áll a közbeszerzési eljárásban előírt kizáró okok hatálya alatt.

**22.2** Kivitelező a teljesítéshez az alkalmasságának igazolásában részt vett szervezetet a 65. § (7) bekezdése szerint az eljárásban bemutatott kötelezettségvállalásnak megfelelően, valamint a 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához esetlegesen bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha Kivitelező e szervezet vagy szakember nélkül vagy a helyette bevont új szervezettel vagy szakemberrel is megfelel - amennyiben a közbeszerzési eljárásban az adott alkalmassági követelmény tekintetében bemutatott adatok alapján az ajánlatkérő szűkítette az eljárásban részt vevő gazdasági szereplők számát, az eredeti szervezetekkel vagy szakemberrel egyenértékű módon megfelel - azoknak az alkalmassági követelményeknek, amelyeknek a Kivitelező a közbeszerzési eljárásban az adott szervezettel vagy szakemberrel együtt felelt meg. Kivitelező köteles a Kbt. 138. §-ának (4) bekezdése szerinti szervezet és személy bevonására is, ettől kizárólag az ebben a jogszabályi rendelkezésben foglalt esetben lehet.

**22.3** Kivitelező a fentiekkel összhangban igénybe vett alvállalkozóért úgy felel, mintha a munkát maga végezte volna, alvállalkozó jogosulatlan igénybevétele esetén pedig felelős minden olyan kárért is, amely anélkül nem következett volna be.

**22.4** A Kbt. 138. §-ának (1) és (5) bekezdésére figyelemmel az alvállalkozói teljesítés összesített aránya nem haladhatja meg a jelen szerződés értékének 65 %-át, illetve a teljesítésben részt vevő alvállalkozó nem vehet igénybe az alvállalkozói szerződése értékének 65%-át meghaladó mértékben további közreműködőt.

1. Kivitelezőnek az építési és bontási hulladékok kezelését a 45/2004. (VII.26.) BM-KVVM együttes rendeletének betartása mellett kell végezni.
2. Kivitelező köteles a kivitelezési munkák megkezdését megelőzően előzetes állapotfelmérést végezni és ezt dokumentálni. Kivitelezőnek a szerződés teljes időtartama alatt Megrendelővel egyeztetve digitális fotókkal kell dokumentálnia a beruházási folyamat minden lépését.

**V.**

**A szerződés teljesítése**

1. Kivitelező haladéktalanul köteles Megrendelő számára írásban bejelenteni, amennyiben a jelen szerződés szerinti kivitelezési feladatai teljesítésének mértéke elérte a 25 %-os. az 50 %-os, illetve a 75 %-os műszaki készültségi fokot.

Kivitelező a jelen szerződésben meghatározott kötelezettségei és feladatai maradéktalan és teljes körű teljesítését haladéktalanul köteles Megrendelő számára írásban bejelenteni (készrejelentés).

1. Megrendelő – műszaki ellenőrének egyetértése esetén – a 25 %-os, az 50 %-os, illetve a 75 %-os műszaki készültségi fok szerinti részteljesítés esetében a bejelentést követő 15 napon belül a részteljesítésről részteljesítési jegyzőkönyvet készít, ha az hibátlanul és hiánytalanul teljesítésre került.

Megrendelő – műszaki ellenőrének egyetértése esetén – a jelen szerződésben meghatározott kötelezettségei és feladatai maradéktalan és teljes körű teljesítésére vonatkozó sikeres átadás-átvételi eljárást követő 15 napon belül írásban igazolja az elvégzett munkákat.

1. **Átadás-átvételi eljárás**

**27.1** A jelen szerződés 25. pontja szerinti, a jelen szerződésben meghatározott kötelezettségei és feladatai maradéktalan és teljes körű teljesítésére vonatkozó kivitelezői bejelentés (készrejelentés) alapján Megrendelő meghatározza a szerződés teljesítésére vonatkozó átadás-átvételi eljárás (a továbbiakban: átadás-átvételi eljárás) kezdő időpontját. Az érintett hatóságok meghívása Kivitelező feladata. Felek az átadás-átvételi eljárást a Kbt. 135. § (2) bekezdésére tekintettel jelen szerződés 25. pontja szerinti a jelen szerződésben meghatározott kötelezettségei és feladatai maradéktalan és teljes körű teljesítésére vonatkozó kivitelezői bejelentést követő legfeljebb 5 napon belül megkezdik és a megkezdést követő 10 napon belül lefolytatják

**27.2** Az átadás-átvételi eljárásának célja az, hogy Megrendelő meggyőződjön arról, hogy Kivitelező feladatait a jelen szerződés tárgyát képező valamennyi munkára kiterjedően az engedélyeknek, a terveknek, műszaki előírásoknak megfelelően, teljes körűen a vonatkozó műszaki előírásoknak megfelelő minőségben és a vonatkozó műszaki előírásoknak megfelelő minőségű anyagok felhasználásával szerződésszerűen végezte-e el. A beépített anyagok minőségét igazoló dokumentumokat a Kivitelező köteles átadni Megrendelő részére az átadás-átvételi eljárás keretében.

**27.3** Az átadás-átvétel csak akkor kezdhető meg, ha Kivitelező a megfelelő minőségi és egyéb bizonylatok, jegyzőkönyvek alapján a jogszabályok szerinti átadási dokumentációt Megrendelő részére 3 (három) példányban és digitálisan az átadás-átvételi eljárást megelőzően átadta.

**27.4** Kivitelezőnek az átadás-átvételi eljárás folyamán igazolnia kell azt, hogy a dokumentációban előírt és a vonatkozó jogszabályok szerint meghatározott előírásokat teljesítette és a kivitelezés során az építési- és hatósági engedélyekben, valamint a tervdokumentációban foglaltaknak eleget tett. Az e pont szerint szükséges igazolások, nyilatkozatok az átadási dokumentáció részét képezik.

**27.5** Amennyiben szükséges, az átadás-átvételi eljárás során Megrendelő hibajegyzéket vesz fel, amelyet átad Kivitelezőnek, aki a lehető legrövidebb időn, de legkésőbb 15 napon belül a jegyzékben szereplő hibákat megszünteti és a teljesítést ismételten készre jelenti. Megrendelő ettől a Kivitelező részére kedvezőbb határidőt is meghatározhat. Az ismételt készre jelentést követően a jelen 27. pont rendelkezéseit kell megfelelően alkalmazni.

**27.6** Megrendelő a vonatkozó műszaki előírásoknak megfelelő teljesítést veszi át rendeltetésszerű használatra és üzemeltetésrealkalmas állapotban. Megrendelő az átvételt nem tagadhatja meg, ha Kivitelező teljesítésében olyan, kisebb jelentőségű hiba van, amely a rendeltetésszerű használatot nem akadályozza. Kivitelező azonban ebben az esetben sem mentesül a kijavítás kötelezettsége alól.

**27.7** Kivitelező a jelen szerződést akkor teljesítette határidőben, ha a 25. pont szerinti készre-jelentést az előírt végteljesítési határidőn belül, illetőleg határnapon megtette, kivéve, ha utóbb a Megrendelő a teljesítést az első átadás-átvételi eljárás alatt jogszerűen nem vette át.

1. A felek, amennyiben a teljesítés átvételét Megrendelő nem tagadta meg, az átadás-átvételi eljárás befejezését követően, a végteljesítésről szóló teljesítési jegyzőkönyvet (a továbbiakban: teljesítési jegyzőkönyv) vesznek fel, feltéve, ha Kivitelező Megrendelő részére rendelkezésre bocsátotta a jelen szerződés szerinti jótállási biztosítékot. A végteljesítési jegyzőkönyvben rögzítik a felek a munkaterület visszaadásának időpontját, mely a kárveszély Megrendelőre való át(vissza)szállásának a napja is.
2. A jótállási idő a jelen szerződéssel érintett valamennyi létesítmény és Kivitelező által végzett munka tekintetében azon a napon kezdődik, amikor a végteljesítési jegyzőkönyv aláírása megtörtént.
3. A végteljesítés átadás-átvételi eljárásától számított 1 év múlva az építési beruházás munkáit ismételten meg kell vizsgálni (utófelülvizsgálati eljárás). Az utófelülvizsgálati eljárásokat Megrendelő készíti elő és hívja meg arra a Kivitelezőt.

**VI.**

**Vállalkozói díj, fizetési feltételek**

1. **Vállalkozói díj**

Kivitelezőt a jelen szerződésben meghatározott feladatok hibátlan és hiánytalan teljesítéséért összesen nettó **[\*],-, azaz [\*] forint** összegű vállalkozói díj, mint átalánydíj illeti meg. A vállalkozói díj teljes bruttó, az áfa összegét is tartalmazó összege **[\*],-, azaz [\*] forint** (a továbbiakban: teljes vállalkozói díj). Megrendelő a szerződés aláírásával nyilatkozik arról, hogy a hatályos 2007. évi CXXVII. törvény 142. § (1) bekezdésének *b)* pontja szerint az általános forgalmi adót a Megrendelő fizeti.

1. A jelen szerződés elválaszthatatlan részét képező 2. számú melléklet (ajánlat) szerinti költségvetés tartalmazza a jelen szerződés és a dokumentáció szerint elvégzendő munkák teljes költségét, valamint minden, a szerződés aláírásának időpontjában érvényes vámot, illetéket és egyéb költséget.

A költségvetés tételeihez megadott egységárak magukban foglalják a műszaki tartalom előírt minőségben történő megvalósításához szükséges valamennyi költséget, különösen az alábbiakban felsorolt járulékos tevékenységek költségeit is:

- a kitűzési munkák,

- a szakfelügyeletek biztosítása, (valamint szakértő és átépítés költsége, ha felmerül.)

- anyagbeszerzés,

- szállítás, deponálás, lerakóhelyi költségek,

- bér és járulékai,

- valamennyi gép, felszerelés és eszköz fenntartása, használata és javítása,

- különleges körülmények, akadályoztatás,

- jótállás, szavatosság,

- helyszíni adottságok és körülmények miatti egyéb költségek,

- a kivitelezéshez szükséges – a Megrendelő által nem biztosított – hatósági és egyéb kiviteli, vám és export engedélyek megszerzésével járó engedélyekkel (pld. forgalomterelési, útvonal, munkakezdési stb.) kapcsolatos eljárások,

- segédszerkezetek, gyártás, szerelés, bontás,

- ideiglenes melléklétesítmények elkészítési, fenntartási, üzemeltetési és bontási költségei,

- szállítási útvonalak (kialakítás, helyreállítás),

- pénzügyi műveletek,

- a munkaterület napi takarítása, hulladék rendszeres eltávolítása,

- téliesítés,

- az átadási tervdokumentáció, minősítési dokumentáció készítésének díja,

- az országos, ágazati és egyéb szabványokban, műszaki előírásokban, valamint a mintavételi tervben esetlegesen előírt mintavételi, vizsgálati és mérési, valamint minősítési költségek,

- az esetleges próbaterhelési költségek,

- a felelősségbiztosítás költsége,

- az egyéb, itt fel nem sorolt, de a megvalósításhoz szükséges járulékos költségek.

1. Kivitelező – a Megrendelő műszaki ellenőre által is jóváhagyott 25 %-os készültségi fok elérését követően – egy részszámlát jogosult kiállítani a teljes vállalkozói díj 25 %-áról. A részszámla benyújtásának feltétele, hogy Kivitelező a részszámlával érintett munkákat hiánytalanul teljesítette, és ezt a műszaki ellenőr és Megrendelő igazolja.

Kivitelező – a Megrendelő műszaki ellenőre által is jóváhagyott 50 %-os készültségi fok elérését követően – egy részszámlát jogosult kiállítani a teljes vállalkozói díj 25 %-áról. A részszámla benyújtásának feltétele, hogy Kivitelező a részszámlával érintett munkákat hiánytalanul teljesítette, és ezt a műszaki ellenőr és Megrendelő igazolja.

Kivitelező – a Megrendelő műszaki ellenőre által is jóváhagyott 75 %-os készültségi fok elérését követően – egy részszámlát jogosult kiállítani a teljes vállalkozói díj 25 %-áról. A részszámla benyújtásának feltétele, hogy Kivitelező a részszámlával érintett munkákat hiánytalanul teljesítette, és ezt a műszaki ellenőr és Megrendelő igazolja.

Kivitelező a teljes vállalkozói díj 25 %-áról a végszámla benyújtására a 27. pont szerint, eredményes átadás-átvételt követően jogosult, feltéve, ha Megrendelő a jelen szerződés szerinti valamennyi munka elvégzését a jelen szerződés szerinti végteljesítési jegyzőkönyv aláírásával igazolta és a jótállási biztosítékot Kivitelező Megrendelő rendelkezésére bocsátotta.

A teljesített munkák Megrendelő és műszaki ellenőr által történő igazolása valamennyi részszámla kötelező melléklete, ide értve a végszámlát is. A jelen szerződésben meghatározott számlákon kívül további számla nem nyújtható be.

1. A Kbt. 135.§ (7) bekezdése, illetve a 322/2015. (X. 30.) Korm. rendelet 30. § (1) bekezdése alapján Megrendelő a Kivitelező számára a - a tartalékkeret és áfa nélkül számított - vállalkozói díj 5 %-ának megfelelő összegű előleg igénylésének lehetőségét biztosítja. Az előleg igénybe vétele esetén Kivitelező előleg-számla kiállítására köteles. Megrendelő az előleget legkésőbb az építési munkaterület átadását követő 15 napon belül köteles kifizetni. Felek megállapodnak abban, hogy az előleg elszámolására a négy (rész)számla – ide értve a végszámlát is – terhére négy egyenlő részletben kerül sor.
2. Megrendelő a jelen szerződésnek megfelelően, saját nevére kiállított, szabályszerű részszámlákat a Kbt. 135. §-ának (3) bekezdésében és az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X.30.) Korm. rendelet 19. pontjában foglaltak szerint egyenlíti ki, amennyiben Kivitelező a teljesítéshez igénybe vett alvállalkozót. Amennyiben Kivitelező a teljesítéshez alvállalkozót nem vesz igénybe, akkor a Ptk. 6:130. § (1)-(2) bekezdéseinek megfelelően Megrendelő a számlákat azok kézhezvételétől számított 30 napon belül egyenlíti ki.
3. Megrendelő kizárólag a vonatkozó jogszabályokban, különösen az általános forgalmi adóra vonatkozó jogszabályokban meghatározott alaki és formai követelményeknek megfelelő számlát fogadja be.
4. Felek megállapodnak abban, hogy Megrendelő – az áfa nélkül számított – vállalkozói díj 5 %-ának erejéig, azaz összesen nettó ……………...,-Ft összegű tartalékkeretet különít el. A tartalékkeret nem része a teljes vállalkozói díjnak.

Az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 20. §-ának (3) bekezdésére és a Ptk.-ra figyelemmel a tartalékkeret a műszakilag szükséges, és a jelen szerződés létrejöttekor – megfelelő gondosság mellett – előre nem látható olyan munkák ellenértékének elszámolására használható fel, amelyek nélkül a létesítmény rendeltetésszerűen és biztonságosan nem használható. A tartalékkeret – a 322/2015. (X. 30.) Korm. rendelet 20. §-ának (5) bekezdésére figyelemmel – a Ptk. 6:244. § (2) bekezdése szerinti pótmunka elvégzésére is felhasználható, feltéve, hogy az az előző mondatban foglalt feltételeknek is megfelel.

A jelen pont szerinti munkákról, azok felmerülését követően Kivitelezőnek – a műszaki ellenőrön keresztül – haladéktalanul tájékoztatni kell Megrendelőt. Megrendelő – a Ptk. és a Kbt., valamint a 322/2015. (X. 30.) Korm. rendelet rendelkezéseire figyelemmel – írásban dönt a jelen pont szerinti munkák megrendeléséről. A jelen pont szerinti munkák Megrendelő általi megrendelése esetén Kivitelező köteles elvégezni azokat.

Amennyiben a jelen pont szerinti munkák tekintetében a Kivitelező által benyújtott ajánlat részét képező árazott költségvetés egységdíjat tartalmaz, úgy azt kell alkalmazni, ennek hiányában felek (igazságügyi) szakértőhöz fordulnak a jelen pont szerinti munkák ellenértékének megállapítása érdekében. A jelen pont szerinti munkák elrendelése automatikusan nem eredményezheti a végteljesítési határidő módosítását.

A jelen pont szerint elvégzett munkák díjáról Vállalkozó azt követően jogosult számlát kiállítani, hogy e munkákról Megrendelő a jelen szerződés 28. pontja szerint teljesítési jegyzőkönyvet aláírta.

1. Megrendelő előlegen kívül egyéb, nem pénzbeli szolgáltatást nem biztosít. Kivitelező a jelen szerződésben foglalt vállalkozói díjon felül, illetve amennyiben a tartalékkeret jogszerűen felhasználható, akkor a tartalékkereten felül semmilyen egyéb jogcímen semmilyen további díjazásra, költségtérítésre nem jogosult.

**VII.**

**Késedelmes teljesítés, a szerződés megszűnése**

1. Szerződő felek megállapodnak abban, hogy amennyiben a jelen szerződésben meghatározott végteljesítési határidő tekintetében Kivitelező olyan okból késedelembe esik, amelyért felelős, akkor Megrendelő késedelmi kötbérre jogosult. A késedelmes végteljesítés esetén a késedelmi kötbér napi összege a Kivitelező által az ajánlatában vállalt napi 100.000 + …**[[1]](#footnote-1)**,- Ft, azaz összesen napi …,-Ft.
2. Amennyiben a végteljesítési határidő tekintetében Kivitelező olyan okból, amelyért felelős, 15 (tizenöt) napot meghaladó késedelembe esik, úgy azt a felek olyan fokú szerződésszegésnek tekintik, amely alapján Megrendelő - kártérítési kötelezettség nélkül - egyoldalúan gyakorolhatja elállási jogát, vagy a szerződést egyoldalúan felmondhatja. Megrendelő elállhat a szerződéstől, vagy azt felmondhatja akkor is, ha a teljesítési határidő lejárta előtt nyilvánvalóvá válik, hogy Kivitelező a munkát, vagy munkarészt olyan számottevő késedelemmel tudja teljesíteni, hogy a Megrendelőnek a teljesítés már nem áll érdekében.
3. Szerződő felek megállapodnak abban, hogy amennyiben a jelen szerződés olyan okból szűnik meg, amelyért Kivitelező felelős - ide értve az előző pontban meghatározott esetet is -, meghiúsulási kötbért kell fizetnie Megrendelő részére. A meghiúsulási kötbér mértéke – az áfa nélkül számított – vállalkozói díj 15 %-a. Szerződő felek a szerződés meghiúsulásának tekintik különösen azt, ha Megrendelő Kivitelező valamely súlyos szerződésszegése miatt eláll a szerződéstől vagy azonnali hatállyal felmondja azt.
4. A kötbér megfizetése Kivitelezőt nem mentesíti az egyéb jogkövetkezmények alól. Megrendelő a kötbért meghaladó kárának érvényesítésére is jogosult.
5. Megrendelő elállhat a szerződéstől, vagy azt azonnali hatállyal felmondhatja az alábbi esetekben is:

- Kivitelező ellen jogerősen elrendelt felszámolási vagy végelszámolási eljárás indul;

- Kivitelező neki felróható okból a munkaterületet nem veszi át a jelen szerződésben meghatározott időpontot követő 3 munkanapon belül;

- Kivitelező a munkaterület átadását követő 3 munkanapon belül méltányolható ok nélkül nem kezdi meg a szerződés teljesítését;

- Kivitelező a teljesítést felfüggesztette és a megrendelő erre irányuló írásbeli felszólításának kézhezvételét követő 3 munkanapon belül nem folytatja;

- a Kbt. 143. §-ának (1) bekezdése szerinti esetekben;

- Kivitelező a jelen szerződés rendelkezéseivel ellentétesen von be alvállalkozót vagy egyéb közreműködőt a teljesítésbe;

- Kivitelező egyéb súlyos szerződésszegést követ el.

1. Megrendelő elállása vagy felmondása esetén – a jelen szerződésben meghatározott jogkövetkezmények mellett – jogosult a munkaterületre behatolni és onnan Kivitelezőt eltávolítani. Ezen esetekben Megrendelő jogosult a munkát maga elvégezni, illetőleg e célból más Kivitelezővel a vonatkozó jogszabályok szerint szerződést kötni.

**VIII.**

## Szavatosság, jótállás

**(teljesítési és jótállási biztosíték)**

1. Kivitelező a jelen szerződésben meghatározott teljesítésért teljes körű jótállást vállal a teljesítési jegyzőkönyv mindkét fél általi aláírásától számítva.
2. A jótállási idő a Kivitelező által az ajánlatában vállalt 36 + …**[[2]](#footnote-2)** hónap, azaz összesen … hónap. Amennyiben a jótállás tekintetében jogszabály ennél magasabb mértéket, vagy hosszabb kötelező alkalmassági időt határoz meg valamely munkarész tekintetében, akkor a jogszabály előírásait kell alkalmazni.

**47.** Megrendelő jótállással kapcsolatos jogai nem érintik Megrendelőt jogszabály alapján megillető szavatossági jogait.

**48.** Kivitelező jótállási kötelezettsége a szerződés keretében végzett valamennyi munkára, létesítményre vonatkozik. A jótállás ugyanakkor nem terjed ki azokra a hibákra, amelyekről Kivitelező bizonyítja, hogy a hiba oka a teljesítés után keletkezett, rendeltetésellenes használat vagy karbantartás elmulasztásának következménye.

**49.** A jótállási vagy szavatossági idő alatt fellépő hiányosságot, hibát haladéktalanul Kivitelező tudomására kell hozni, Kivitelező pedig köteles haladéktalanul intézkedni, a hibát, hiányt kiküszöbölni.

**50.** Konstrukciós hiba esetén Kivitelező köteles a Megrendelő kérésére az érintett építmény(rész) mindazon elemeit, részeit, stb. jótállási kötelezettsége keretében saját költségére kijavítani, amelyek ugyan nem sérültek meg, de a hibásnak bizonyult elemekkel, részekkel, stb. azonos konstrukciójú és hasonló meghibásodásuk megalapozottan feltételezhető.

**51.** Kivitelező a 46. pontban meghatározott jótállási idő alatt az érdekkörébe tartozó hibák kijavítását 8 napon belül megkezdi és a műszakilag indokolt időtartamon belül befejezi. Ellenkező esetben Megrendelő jogosult Kivitelező értesítésével Kivitelező terhére a munkát mással elvégeztetni, a jótállási biztosíték érvényesítésével.

**52.** Megrendelő kijelenti és szavatol azért, hogy megfelelő pénzügyi fedezettel rendelkezik a jelen szerződés szerinti kötelezettségei teljesítéséhez.

**53. Teljesítési biztosíték**

**53.1** Szerződő Felek kijelentik, hogy Kivitelező a szerződéskötésig a jelen szerződésnek mindenben megfelelő teljesítési biztosítékot adott át Megrendelő részére és javára pénzügyi intézmény vagy biztosító által vállalt garancia, vagy készfizető kezesség biztosításával, vagy biztosítási szerződés alapján kiállított – készfizető kezességvállalást tartalmazó – kötelezvény formájában (a továbbiakban: teljesítési biztosíték). A teljesítési biztosíték szolgáltatását igazoló okirat jelen szerződés 3. számú melléklete. Amennyiben Kivitelező a szerződésnek mindenben megfelelő teljesítési biztosítékot a jelen pontban megállapított határidőben nem adja át Megrendelő részére, vagy azt nem a szerződésnek megfelelő tartalommal vagy formában adja át, Megrendelő egyoldalú nyilatkozatával elállhat a szerződéstől.

**53.2** A teljesítési biztosíték akkor megfelelő, ha

- az áfa és a tartalékkeret összegét nem tartalmazó vállalkozói díj 5 %-ára vonatkozik,

- pénzügyi intézmény vagy biztosító társaság részéről szabályszerűen kerül kiállításra,

- a Ptk. 6:436. § (1) és (2) bekezdéseiben foglaltakon kívül korlátozás nélküli és visszavonhatatlan,

- megfelel valamennyi a jelen szerződésben meghatározott egyéb feltételnek.

**53.3** A fentieken túlmenően a teljesítési biztosítéknak tartalmaznia kell azt, hogy a pénzügyi intézmény vagy a biztosító társaság kötelezi magát arra, hogy Megrendelő első írásbeli felszólítására, Kivitelező vagy bármely más személy esetleges kifogásolását figyelmen kívül hagyva, azonnal kifizeti a Megrendelőnek a megjelölt összeget a jogviszony a Ptk. 6:436. § (1) és (2) bekezdéseiben foglaltakon túlmenő vizsgálata nélkül, a bank vagy a biztosító társaság saját kötelezettsége alapján.

**53.4** A teljesítési biztosítéknak a jelen szerződés 9. pontjában meghatározott végteljesítési határidőt követő 30 napig kell érvényesnek lennie. Amennyiben Megrendelő a szerződés teljesítése során úgy ítéli meg, hogy a teljesítési jegyzőkönyv aláírására a teljesítési biztosíték érvényességi időtartama alatt nem kerülhet sor, akkor Kivitelező a teljesítési biztosíték érvényességét köteles saját költségére Megrendelő által meghatározott ésszerű időpontig – a felszólítástól számított 5 napon belül – meghosszabbítani. A meghosszabbítás bármilyen okból történő elmulasztását a szerződő felek olyan súlyos szerződésszegésnek tekintik, hogy Megrendelő a jelen szerződéstől egyoldalú nyilatkozatával – kártérítési kötelezettség nélkül – elállhat, vagy azt felmondhatja.

**53.5.** Megrendelő a teljesítési biztosíték terhére annak érvényességi időtartama alatt saját maga is elvégezheti, illetőleg harmadik személlyel elvégeztetheti azokat a – szerződés teljesítéséhez szükséges – munkákat, amelyek az élet- és vagyonbiztonság védelme érdekében azonnali beavatkozást igényelnek, vagy amelyeket Kivitelező a jelen szerződés szerinti, szabályszerű felszólítás ellenére a megadott határidőn, de legkésőbb 15 napon belül nem végez el.

**53.6** A teljesítési biztosíték érvényességi határidején belül Kivitelezőnek bármilyen mulasztása vagy szerződésszegése önmagában megalapítja a jogot arra, hogy Megrendelő a teljesítési biztosítéknak a mulasztással vagy szerződésszegéssel arányos részét lehívja. A teljesítési biztosíték nem mentesíti Kivitelezőt a szerződésszerű teljesítésből eredő - a teljesítési biztosíték mértékét meghaladó - megrendelői követelések teljesítése alól.

**53.7** Kivitelező a jelen szerződésnek megfelelő teljesítési biztosítékot – a jelen fejezetben meghatározott formákon kívül – oly formában is átadhatja Megrendelő részére és javára, hogy az ajánlatában vállalt, az áfa összegét nem tartalmazó vállalkozói díj 5 %-ának megfelelő összeget legkésőbb az 53.1 pont szerinti időpontig óvadékként Megrendelő …………….-nél vezetett ………………….. számú fizetési számlájára befizeti vagy átutalja.

**54. Jótállási biztosíték**

**54.1** Kivitelező legkésőbb a végteljesítési jegyzőkönyv aláírásáig köteles a jelen szerződés 46. pontjában foglalt jótállási időtartam lejártát követő 30 napig érvényes, a jelen szerződésnek megfelelő, a Ptk. 6:436. § (1) és (2) bekezdéseiben foglaltakon kívül feltétel és korlátozás nélküli, visszavonhatatlan jótállási biztosítékot nyújtani Megrendelő részére és javára annak ……………….-nél vezetett …………………. számú fizetési számlájára óvadékként történő befizetéssel, átutalással, vagy pénzügyi intézmény vagy biztosító által vállalt garancia, vagy készfizető kezesség biztosításával, vagy biztosítási szerződés alapján kiállított – készfizető kezességvállalást tartalmazó – kötelezvény formájában (a továbbiakban: jótállási biztosíték). A jótállási biztosíték átadásának bármilyen okból történő elmulasztását vagy késedelmes teljesítését, illetve nem megfelelő jótállási biztosíték nyújtását a szerződő felek olyan súlyos szerződésszegésnek tekintik, hogy ez önmagában megalapozza Megrendelő jogosultságát a teljesítési biztosíték igénybevételére. A jótállási biztosíték szolgáltatását igazoló okirat jelen szerződés 4. számú melléklete.

**54.2** A jótállási biztosíték mértéke az áfa összegét és a tartalékkeretet nem tartalmazó vállalkozói díj 5 %-a. A felek megállapodnak abban, hogy a jótállási idő alatt a végteljesítési jegyzőkönyv aláírásától számítva évente a teljesítés helyén közösen bejárást tartanak, ahol megvizsgálják, hogy a jelen szerződés tárgya szerinti létesítmény működésével kapcsolatban van-e jótállási kötelezettség alá tartozó hiba. A hibákról a felek jótállási hibajegyzéket vesznek fel. Amennyiben a bejárás során a felek hibát nem észlelnek vagy a hibákat Kivitelező a jelen szerződésben foglaltaknak megfelelően kijavítja, akkor Megrendelő köteles ezt írásban igazolni.

**54.3** A fentieken túlmenően a jótállási biztosítéknak tartalmaznia kell azt, hogy a pénzügyi intézmény vagy a biztosító társaság kötelezi magát arra, hogy Megrendelő első írásbeli felszólítására, a Kivitelező vagy bármely más személy esetleges kifogásolását figyelmen kívül hagyva, azonnal kifizeti a Megrendelőnek a megjelölt összeget a jogviszony a Ptk. 6:436. § (1) és (2) bekezdéseiben foglaltakon túlmenő vizsgálata nélkül, a pénzügyi intézmény vagy a biztosító társaság saját kötelezettsége alapján.

**54.4** A jótállási biztosíték érvényességi határidején belül Kivitelezőnek bármilyen mulasztása vagy szerződésszegése önmagában megalapítja a jogot arra, hogy Megrendelő a jótállási biztosítéknak a mulasztással vagy szerződésszegéssel arányos részét igénybe vegye. A jótállási biztosíték nem mentesíti Kivitelezőt a nem szerződésszerű teljesítésből eredő - a jótállási biztosíték mértékét meghaladó - megrendelői követelések teljesítése alól.

**IX.**

**Felelősségbiztosítás**

**55.** Kivitelező kijelenti, hogy a 322/2015. (X.30.) Korm. rendelet 26. §-ának megfelelően rendelkezik a jelen szerződés szerinti munkákra kiterjedő, legalább 120.000.000 -Ft/év és legalább 60.000.000 -Ft/káresemény kártérítési limitű, a Kivitelező, vagy közreműködői (alvállalkozói) által harmadik személynek okozott dologi károkra és személyi sérülésekre is kiterjedő építés-szerelési felelősségbiztosítással. A jelen szerződésnek mindenben megfelelő felelősségbiztosítás megkötését igazoló okiratot Kivitelező a szerződés megkötésekor Megrendelőnek átadta, mely jelen szerződés 5. számú mellékletét képezi.

**56.** Kivitelező által megkötött biztosításnak ki kell terjednie a Megrendelőnél esetleg felmerülő minden olyan veszteségre és követelésre is, amely harmadik személynek a Kivitelező által okozott személyi sérülések, dologi károk, valamint az ezekre visszavezethető károk következtében jelentkeznek.

**57.** Kivitelező vállalja, hogy a díjfizetés igazolásaként a befizetési bizonylatról rendszeresen másolatot küld a Megrendelő részére.

Megrendelő ugyancsak jogosult a szerződéstől való elállásra akkor, vagy azt felmondhatja, ha a Kivitelező az esedékes biztosítási díjrészletek megfizetését elmulasztja és emiatt a biztosítási szerződés megszűnik, vagy Kivitelező a biztosítási szerződést jelen szerződés időtartama alatt megszünteti.

**58.** Kivitelező kötelezettséget vállal arra, hogy a beruházás során bekövetkező mindennemű káreseményt haladéktalanul bejelent Megrendelőnek a kárbejelentés és rendezés érdekében történő mielőbbi szakszerű eljárás lefolytatásának előmozdítására. A bejelentés elmulasztásából eredő következmények a Kivitelező terhére esnek.

A felek rögzítik, hogy amennyiben a Megrendelő bármely káresemény következtében kártérítést kap, úgy a Kivitelező abban az esetben sem mentesül a kár - meg nem térült részének - megtérítése, vagy a maradéktalanul szerződésszerű teljesítés alól.

Kivitelező a kivitelezés során bármilyen módon érintett szomszédos ingatlannal, épülettel, építménnyel kapcsolatban a munkavégzés megkezdése előtt és befejezése után állapotfelmérést köteles végezni – szükség esetén videofelvétel útján is. Az állapot felmérési dokumentációt Megrendelőnek át kell adni az átadás-átvételi eljárás megkezdése előtt, legalább 5 nappal korábban.

**X.**

**Módosítások**

**59.** Felek tudomással bírnak arról, hogy a jelen szerződés módosítására közös megegyezéssel, kizárólag a Kbt. 141. §-ában foglaltak szerint van mód.

**60.** Minden, a jelen szerződéshez és az azt megelőző közbeszerzési eljáráshoz kapcsolódó tervdokumentációt és egyéb okiratot Kivitelező a kivitelezhetőség szempontjából a szerződéskötést megelőzően saját felelősségére ellenőrzött. Erre tekintettel a tervdokumentáció, illetőleg az egyéb okiratok esetleges hibájára vagy hiányosságára való hivatkozással a későbbiek során szerződésmódosítás nem kezdeményezhető. A vállalkozói díj nem növelhető azon az alapon, hogy a költségvetési kiírás a mennyiségeket nem megfelelően tartalmazza vagy a tervben szereplő munkarészt, illetve tételt a költségvetési kiírás nem tartalmazza.

**61.** Amennyiben a kivitelezés során előre nem látható műszaki problémákkal kapcsolatosan Kivitelezőnek kérdése merül fel, úgy Megrendelő erre 3 (három) munkanapon belül a szükséges felvilágosítást megadja.

**62.** Megrendelő kötelezettsége, hogy az érdekkörében felmerülő esetleges módosítások, pontosítások, tervértelmezések (a továbbiakban együtt: módosítás) rendezéséhez a tervező közreműködését és rendelkezésre állását biztosítsa. Abban az esetben, ha a módosítás Kivitelező érdekkörében merül fel, Megrendelő jogosult a módosítás szakmai megalapozottságát Kivitelező költségén ellenőriztetni.

**XI.**

**Titoktartás**

**63.** Szerződő felek megállapodnak abban, hogy a jelen megállapodásban foglaltakat, valamint a teljesítésük során az egymásnak átadott információt bizalmasan, üzleti titokként kezelik. Ez nem vonatkozik arra az információra, amely titokban tartását jogszabály nem teszi lehetővé.

**XII.**

**Nyilatkozatok**

**64.** Felek kijelentik, hogy kellő felhatalmazással és jogkörrel rendelkeznek jelen szerződés aláírására és teljesítésére.

**65.** A jelen szerződéssel kapcsolatos bármilyen kérdésben a felek írásban tesznek nyilatkozatot egymásnak.

**XIII.**

**Jogviták rendezése**

**66.** Felek az esetleges jogvitáikat elsődlegesen békés úton, tárgyalások útján kívánják rendezni, s csupán akkor fordulnak bírósághoz, ha a tárgyalásos rendezés nem vezetett eredményre. A Felek mediátori közreműködést nem vesznek igénybe és jogvitájukat eseti vagy állandó választott bíróság elé nem terjesztik.

**XIV.**

**Egyéb rendelkezések**

**67.** Amennyiben a jelen szerződés részét képező okiratok, illetőleg a mellékletek tartalma között ellentmondás lenne, úgy az értelmezés során elsődlegesen az ajánlattételi felhívás, másodlagosan a dokumentáció, harmadlagosan a jelen szerződés, végső soron pedig jelen a nyertes ajánlat tartalma az irányadó.

**68.** Felek tudomásul veszik, hogy a jelen szerződést a vonatkozó jogszabályokban felhatalmazott szervezetek jogosultak ellenőrizni. Kivitelező – az esetleges vizsgálat esetén – vállalja, hogy az e pont szerint megjelölt szervezetek részére a kért felvilágosítást megadja, jelen szerződés teljesítésével kapcsolatos iratokat bemutatja, és szükség esetén másolatban átadja.

**69.** Megrendelő tájékozatja Kivitelezőt, hogy a jelen szerződés szerinti kifizetések során a 322/2015. (XII.23.) Korm.rendelet 32/B. §-a is megfelelően alkalmazandó.

**70.** Megrendelő a Kbt. 143. §-ának (2) bekezdésében foglaltakra tekintettel köteles a jelen szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

**71.** Szerződő felek megállapodnak abban, hogy Kivitelező a szerződés teljesítésének időtartama alatt tulajdonosi szerkezetét a Megrendelő számára megismerhetővé teszi. Megrendelő a Kbt. 143. §-ának (3) bekezdése alapján jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

- a Kivitelezőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;

- a Kivitelező közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

**72.** Felek a jelen szerződés megkötésekor figyelemmel voltak a Kbt. 135. § (11) bekezdésében foglalt rendelkezésre is, mely szerint semmis – a késedelmi kamatra vonatkozóan a Ptk. 6:155. §-ának (4) bekezdésében lehetővé tett eset kivételével – a közbeszerzési eljárás alapján megkötött szerződés azon rendelkezése, mely kizárja vagy korlátozza az ajánlatkérő szerződésszegése esetére irányadó jogkövetkezmények alkalmazását.

Felek kölcsönösen kijelentik, hogy a jelen szerződésnek nincs olyan rendelkezése, mely a jelen pontban hivatkozott jogszabályi rendelkezést sérti.

**73.** Amennyiben Kivitelező a közbeszerzési eljárásban közös ajánlattevőnek minősült, akkor a szerződés fejlécében feltüntetett Kivitelezők a jelen szerződést egyetemleges felelősségvállalás mellett végzik.

**74.** Kivitelező a jelen szerződés aláírásával megerősíti, hogy mint építőipari kivitelezési tevékenységet végző gazdasági szereplő az épített környezet alakításáról és védelméről szóló 1997. évi LXXVIII. törvény (Étv.) szerinti építőipari kivitelezési tevékenységet végzők névjegyzékében szerepel, és kötelezettséget vállal arra, hogy a jelen szerződés teljes időtartama alatt szerepelni is fog.

**75.** Kivitelező a jelen szerződés aláírásával visszavonhatatlanul hozzájárul ahhoz, hogy a vállalkozói díj teljes megfizetésének feltételével a Megrendelő részére átadott átadási dokumentációt Megrendelő részben vagy egészben kizárólagosan és korlátlanul felhasználhassa (felhasználási engedély), ideértve különösen annak többszörözését (ideértve a képfelvételen történő rögzítését, számítógéppel és elektronikus adathordozóra történő másolását); módosítását és átdolgozását, továbbá más személyek részére való átadását és a felhasználási engedély átruházását.

Kivitelező köteles szavatolni, hogy harmadik személynek nincs olyan joga, amely Megrendelőnek az átadási dokumentáció felhasználása tekintetében megillető jogait akadályozza vagy korlátozza.

**76.** Megrendelő a 191/2009. (IX. 15.) Korm. rendelet 3. § (2) bekezdésének m) pontjára figyelemmel nyilatkozik, hogy a jelen kivitelezési szerződés szerinti vállalkozói díj és a tartalékkeret pénzügyi fedezetével rendelkezik.

**77.** Kivitelező a Kbt. 136. § (1) bekezdésére figyelemmel

*a)* nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és amelyek a Kivitelező adóköteles jövedelmének csökkentésére alkalmasak;

*b)* a jelen szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.

**XV.**

**Mellékletek**

1. sz. melléklet: A közbeszerzési eljárást megindító ajánlattételi felhívás és a dokumentáció

2. sz. melléklet: Kivitelezőnek a közbeszerzési eljárásban benyújtott ajánlata

3. sz. melléklet: Teljesítési biztosíték

4. sz. melléklet: Jótállási biztosíték

5.sz. melléklet: Felelősségbiztosítási szerződés, vagy kötvény

A jelen szerződésben nem szabályozott kérdésekben a 2013. évi V. törvény (Ptk.), a Kbt., valamint a vonatkozó egyéb jogszabályok (ideértve különösen, de nem kizárólagosan a helyi közutak kezelésének szakmai szabályairól szóló 5/2004. (I.28.) GKM rendelet, valamint az utak építésének, forgalomba helyezésének és megszüntetésének engedélyezéséről szóló 93/2012. (V.10.) Korm. rendelet rendelkezései az irányadók.

Jelen megállapodást a felek képviselői elolvasás és közös értelmezés után, mint kinyilvánított akaratukkal mindenben megegyezőt, jóváhagyólag … eredeti példányban aláírták.

Környe, 2018. ...........................................

………………………………………….. …………………………………………..

Megrendelő Kivitelező

1. **Az ajánlatkérő felhívja az ajánlattevők figyelmét, hogy a 3. értékelési részszempont tekintetében az ajánlattevőknek arra kell ajánlatot tenniük, hogy a minimális 100.000,-Ft/nap késedelmi kötbéren felül hány Ft/nap többlet napi késedelmi kötbért vállalnak. A felolvasólapon a vállalt többlet napi késedelmi kötbért kell feltüntetni. Példával élve: amennyiben az ajánlattevő összesesen 250.000,-Ft/nap napi késedelmi kötbért vállal, akkor a felolvasólapon 250.000-100.000, azaz 150.000,-Ft/nap-ot kell feltüntetni. Az ajánlatkérő egyúttal felhívja az ajánlattevők figyelmét arra, hogy a 200.000,-Ft/nap-ot elérő, és az azt meghaladó mértékű többlet késedelmi kötbér az ajánlatok elbírálása során azonos (maximális) pontszámot kap. Azaz amennyiben valamelyik ajánlattevő 200.000,-Ft/nap-ot meghaladó mértékű többlet napi késedelmi kötbért ajánl, az ajánlatkérő az arányosításánál legkedvezőbb tartalmi elemként a 200.000,-Ft/nap-ot veszi figyelembe.** [↑](#footnote-ref-1)
2. **Az ajánlatkérő felhívja az ajánlattevők figyelmét, hogy a 2. értékelési részszempont tekintetében az ajánlattevőknek arra kell ajánlatot tenniük, hogy a minimális 36 hónapos jótálláson felül hány hónap többletjótállást vállalnak. A felolvasólapon a vállalt többletjótállást kell feltüntetni. Példával élve: amennyiben az ajánlattevő összesesen 48 hónap jótállást vállal, akkor a felolvasólapon 48-36, azaz 12 hónapot kell feltüntetni. Az ajánlatkérő egyúttal felhívja az ajánlattevők figyelmét arra, hogy a 24 hónapot elérő, és az azt meghaladó mértékű többletjótállás az ajánlatok elbírálása során azonos (maximális) pontszámot kap. Azaz amennyiben valamelyik ajánlattevő 24 hónapot meghaladó mértékű többletjótállást ajánl, az ajánlatkérő az arányosításánál legkedvezőbb tartalmi elemként a 24 hónapot veszi figyelembe.** [↑](#footnote-ref-2)